經數: 一五六二

經名: 阿毘達磨順正理論卷第十七

頁數: 四三一

上      欄

順. 由斯亦破彼後釋經以種子言. 都無實義.

依之說斷. 義豈得成. 所引喩言. 亦非同法. 業

望異熟. 有別體故. 非離煩惱有種義成. 如何

可言斷彼種故名斷過去現在衆苦. 故彼無

義. 但□虛言. 又說不生爲涅槃體. 極爲非理.

無常過故. 阿毘達磨說. 諸聖者斷煩惱已. 有

可退生. 其理堅牢. 後當廣辯. 故彼所說. 非智

所欣. 又未來無. 彼宗所許. 如何可執無而復

無先有後無世極成故. 又彼論者. 所執涅槃

唯是不生. 如何名得. 由得對治. 證得當起煩

惱後有畢竟相違所依身故. 名得涅槃. 若爾

□得初念聖道應得所治煩惱涅槃. 當於爾

時. 已得此道所治當起煩惱. 後有畢竟相違

所依身故. 如是安住. 後學道時. 應成無學. 已

得此道所治相違所依身故. 安住此等無間

道時. 何所未證. 心解脫道. 已得涅槃. 進修何

用. 無斯過失. 初念聖道與煩惱種.  時滅故.

如汝所宗. 諸煩惱得. 非未永滅煩惱種時. 名

得當起煩惱後有畢竟相違所依身故. 又非

無間道未生時已能永滅諸煩惱種. 故於安

住. 後學道時. 無有已成無學道失若爾無學.

應有煩惱. 所以者何. 初念聖道. 旣與煩惱種

不相違. 後亦應然. 無差別故. 然得非喩. 許體

別故. 後時聖道差別生故. 謂我許得別有實

體. 不違於忍與智相違. 所以者何. 智與煩惱

得相違得俱時生故. 汝宗唯說. 煩惱所依相

續轉變. 名煩惱種. 及說煩惱畢竟不生. 名爲

涅槃. 有何法體. 不違何法. 與何相違. 又初聖

道. 將欲生時. 是異生身. 將欲滅位. 初聖道

中      欄

起. 捨異生身. 離彼有何別煩惱種. 與初聖道.

說不相違. 次後便違無差別道. 故汝宗義非

爲善立. 又若涅槃都無體者. 如何經說. 一切

有爲無爲法中. 此最第一. 如何無體. 可立法

名. 如何說無於無中勝. 現見諸法有自相者.

展轉相望. 說有勝劣. 未見有說[&FFFF]#角空花展

轉相望安立勝劣. 是故決定別有涅槃. 能持

自相. 故名爲法. 此於餘法. 其體殊勝. 故涅槃

體. 實有義成. 又佛世尊. 定說1爲有. 如契經

說. 苾芻當知. 定有無生. 此若無者. 生死衆

苦. 應無盡期. 由有無生. 乃至廣說. 我亦不說

全無涅槃. 但應如我所說而有. 如說此聲有

先非有有後非有. 不可非有說爲有故. 有義

得成. 說有無爲. 應知亦爾. 有雖非有. 而可稱

歎. 故諸災橫畢竟非有. 名爲涅槃. 此於一切

有非有中. 最爲殊勝. 爲令所化深生欣樂. 故

應稱歎此爲第一. 非如是說涅槃爲有有義得

成. 所以者何. 假實二有. 不相應故. 餘種類有

曾無說故. 雖說此聲有先非有有後非有. 而

應審決. 爲於畢竟非有物上說此有言. 爲此

有言卽於有上遮餘而立. 若別有物. 居聲先

後可遮聲故. 說非有言. 謂彼物中. 此聲非有.

諸互非有. 定依有說. 若於畢竟非有物中而

說有言. 何不違理. 非汝有物名爲涅槃. 可於

其中遮苦有故. 卽說彼物. 名爲非有. 故所立

喩. 於證無能. 又不應引世俗言說. 非撥勝義.

朋援已宗. 經主此中. 亦不隨喜. 如是有義以

作是說不可非有有義得成. 世俗有言尙不

隨喜. 如何可說無爲有言. 是故有言定應不

下       欄

可. 依於畢竟非有而說. 然彼畢竟非有涅槃.

非假非實. 更無餘有. 而許爲有. 彼譬喩師. 立

有法性. 何極深隱. 又曾無處見非有中有勝

有劣. 亦無智者. 於非有中. 有[&FFFF]#有毁. 然作是

說. 有雖非有. 而可稱歎. 此但有言如何復言.

故諸災橫畢竟非有. 名爲涅槃. 有非有中. 此

最爲勝. 謂唯災橫有體法中. 見有勝劣. 非於

無體故彼所言. 唯依妄執. 豈不有法有差別

故非有隨之亦有差別. 如色聲等. 非有各異.

此亦不然. 非有與有. 相同相別. 俱不成故. 謂

此非有有差別者. 爲由與有其相同故. 爲由

與有其相別故. 若由相同. 應卽是有. 若由相

別. 應爲指陳色之非有. 何相非色. 豈不非有

卽爲此相. 若爾色聲非有相何別. 而言色等

非有各異耶. 如色與聲. 雖同是有. 而有種種

相狀差別. 非有不然. 無異體故. 由此所說. 有

雖非有. 而可稱歎. 乃至廣說. 但有虛言而無

實義. 故唯於有勝劣可成. 於非有中. 定無勝

劣. 世尊旣說. 離染涅槃. 於諸法中. 最爲殊

勝. 應如色等實有義成. 又若涅槃體非有者.

豈令所化生厭生欣. 非有中無勝劣相故. 又

應大聖惑所化生. 於非有中如有說故. 又若

起見撥無涅槃. 應成正見無倒解故. 若謂此

見不了涅槃. 唯是行無故是邪者是則斷見.

應成正見. 由彼唯緣諸行無故. 若謂此見於

唯行無非方便解故非正者. 非於行無非方

便見名爲斷見是餘見故. 然諸斷見. 唯緣行

無. 故不能遮成正見失. 又於滅境. 起靜等見.

應非正見. 非實解故. 非非有中有靜不靜如

經數: 一五六二

經名: 阿毘達磨順正理論卷第十七

頁數: 四三二

上      欄

石女兒非勇非怯. 現見病無別有調適. 諸苦

惱無別有安樂. 如是亦應有爲差別. 非有之

位別有無爲. 又若涅槃無實體者. 如何可是

聖諦所收. 無體豈應名諦名妄. 且言聖諦. 其

義云何. 豈不此言屬無倒義. 聖見有無皆無

顚倒. 謂聖於苦見唯是苦. 於苦非有見唯非

有. 此於聖諦義有何違. 此有違者謂無境界.

慧必不生. 而言聖慧見非有境. 何倒過此. 思

去來中當辯此義. 如何畢竟絶名言無. 而可

說言. 此是苦滅. 而不違理. 現見此彼指當名

言. 唯於有起. 如何非有起此名言. 又無如何

成第三諦. 此中經主. 輕掉答言. 第二無間聖

見及說. 故成第三. 此答非理. 今難者意. 以若

無境慧必不生. 如何1見無爲第三諦. 又若無

體. 但有虛言. 何義說爲第三聖諦. 又若苦滅.

唯是苦無. 是則但應說苦治道. 說道便顯所

治苦無. 若不令無何名能治本依治道別說苦

苦無故彼苦無說治便顯. 何離苦道爲令

滅. 故若涅槃離於苦道. 無別有體. 但有虛言.

何用說爲第三聖諦. 又汝應說. 於立涅槃爲

實有宗. 見何過失. 而不信受. 然許涅槃實有

別物. 於佛聖敎所有義利. 片無違失. 雖彼所

言若許實有朋虛妄計是名爲失. 然不應理.

計畢竟無. 亦名爲有是虛妄故. 又彼更有餘

虛妄計. 謂未來法. 無而復無. 計爲涅槃. 過如

前說. 又彼計有煩惱種子於色等法非卽非

離. 雖如斤斧補特伽羅而有能生障道等用.

如是等類. 非有執有. 虛妄計度. 汝常串習. 爲

己所宗. 何反彈斥. 雖寄他言作如是說. 許便

中             欄

擁護毘婆沙宗. 今詳經主似總厭背毘婆沙

宗. 欲依空花撥一切法皆無自性. 而今於此

且撥涅槃. 擬爲同喩證餘非有. 若實爲護毘

婆沙宗所說. 不應朋壞法論. 勿以彼論惡見

之垢塵穢已心. 宜將此宗正法之水而自沐

浴. 又言涅槃非體可得. 如色受等非用可得

如眼耳等. 此實應然. 涅槃實非如色受等及

眼耳等體用可得. 然有異彼體用可知. 色等

有爲依自相續. 體用[&FFFF]#顯. 易可了知. 然彼涅

槃. 不依相續. 體用微隱難可了知. 要精勤

勝觀行者. 修所成慧正現前時. 方證涅槃眞

實體用. 從觀出已. 唱如是言. 奇哉涅槃. 滅靜

妙離非諸盲者不了靑黃謂明眼人亦不見色

或復縱汝知與不知. 但許涅槃可名爲有. 則

應定許體實非無. 離有實物有不成故. 又相

卽體. 涅槃旣有滅靜等相. 有體義成. 又彼所

言. 滅若別有如何可立彼事之滅. 第六轉聲.

由滅與事非互相屬. 此彼相望非因果故. 唯

遮彼事. 第六可成. 彼事之無. 名爲滅故. 彼言

非理. 相屬非唯在因果故. 又亦非唯無別體

故. 如何安立彼事之滅. 應知二滅屬於二心.

二心能遮彼事得故且得擇滅. 要由二道. 初

無間道. 與煩惱得俱時而滅. 後解脫道. 與擇

滅得俱時而生非煩惱得未已滅時. 其離繫

得至已生位. 如是彼彼煩惱得滅. 便有此此

擇滅得生. 故說此此滅屬於彼彼事. 於契經

中. 此義已顯. 經言具壽. 言滅滅者. 由誰滅

故. 而得言滅. 由五取蘊滅故言滅. 若無別滅.

經但應言是誰之滅謂五取蘊. 何義說言由五

下      欄

取蘊滅故言滅. 應知煩惱得若滅時. 名煩惱

滅. 我終不許卽衆苦滅名爲涅槃許苦滅故.

離於苦道. 別得擇滅. 方名涅槃. 滅若別無. 有

前說過. 謂阿羅漢. 應有煩惱. 或住學道. 煩惱

已無. 以於後時無差別故. 此中經主. 復作是

言. 何因此滅定屬此得. 豈非難盡矯設色詞.

一相同品. 離繫與得. 設無定因. 斯亦何咎. 由

一道力. 總滅諸結. 總得離繫. 何用定因. 或能

所得. 相屬法爾. 或能斷道. 爲此定因. 由道引

生離繫得故. 非餘斷道所斷惑滅由餘道得.

故汝應喜. 同一斷道所得擇滅. 其體非一有

何定因. 言此屬貪此屬瞋等. 設無定屬. 復有

何過. 謂一品中一切所滅. 一道所斷所得離

繫. 旣同一2得. 何用定因. 或如先說. 先何所

說. 謂由法爾相屬無亂. 以從本來貪等與滅

法爾相屬. 決定無3亂. 斷道起位4能總證得.

故無定因. 亦無有過. 5若謂不然. 違6聖敎故

謂有聖敎. 能顯涅槃. 唯以非有爲其自性. 故

契經言. 所有衆苦. 皆無餘斷. 各別捨棄盡離

染滅靜息永沒. 餘苦不續. 不取不生. 此極寂

靜. 此極美妙. 謂捨諸依及一切愛. 盡離染滅.

名爲涅槃. 又許涅槃體唯非有便爲善釋. 經

說喩言. 如燈焰涅槃心解脫亦爾. 彼謂此說

如燈涅槃. 唯燈焰謝無別有物. 如是世尊. 心

得解脫. 唯諸蘊滅. 更無所有. 對法諸師. 已通

此說. 謂言苦滅. 義有二途. 一離苦外無別實

體. 二離苦外有別實體. 佛觀所化意樂不同.

故說如斯二種滅義. 謂或有處說無別體. 如

向所引二種契經或復有處說有別體. 如契

經數: 一五六二

經名: 阿毘達磨順正理論卷第十七

頁數: 四三三

上      欄

經說. 定有無生. 又契經言. 有處有離. 復有經

說我觀實有無爲句義. 所謂涅槃. 復有經言.

由五取蘊滅故言滅. 此類寔繁. 故我所宗. 不

違聖敎. 又經所說燈焰涅槃. 離燈別有無常

相故. 此之所喩. 於義何違或燈涅槃. 雖無別

體. 而非非有. 諸行皆是無常性故. 其體非無.

依此爲言. 亦無有過. 又非由此所引契經能

證涅槃體唯非有. 此經唯就入無餘依般涅

槃時. 而宣說故. 謂於此位. 一切餘依. 皆無餘

斷. 各別捨棄. 乃至廣說. 故不相違. 有餘師

說言不生者. 依此無生. 故言不生. 此中經

主. 作如是說. 我等見此第七轉聲. 於證滅有

都無功力. 何意故說依此無生. 若依此言. 屬

已有義. 應本不生涅槃常故. 若依此言. 屬已

得義. 是則應計依道之得. 故唯依道. 或依道

得. 令苦不生. 汝應信受. 我等見此第七轉聲.

於證滅有. 甚有功力. 道之與得. 俱依滅故. 以

有涅槃. 方心道得. 此若非有. 心彼何爲. 又苦

不生. 非唯由道. 或復由得增上忍時. 已得殊

勝苦不生故. 又緣闕故. 苦亦不生. 應是涅槃.

如前已說. 若謂種子未滅故者. 已如前破. 前

如何破. 種雖未滅. 有如已滅. 畢竟不生. 與後

何異. 又若由道. 或復由得. 苦不生者. 初念道

時. 已無惑苦. 過如前說. 則住學道. 煩惱應

無. 若煩惱種未滅故者. 治道生時. 種何不滅

正相違故. 如闇與明. 又於涅槃. 得正生位. 所

治惑苦. 方名永滅故彼師說. 依此無生. 故言

不生. 第七轉聲. 於證滅有. 甚有功力. 若謂若

然. 修無間道. 應無用者. 理亦不然. 涅槃正

中      欄

是此道果故若初刹那所治惑苦. 已名永滅.

是何道果故解脫道. 無離繫果. 由與滅得俱

時生故. 如是已破經主謗因. 成立涅槃其體

實有. 有餘師說. 無實涅槃. 非因果故. 如[&FFFF]#角

等. 諸實有者. 因果爲證. 涅槃旣非因果性攝.

故定無有能證有因. 是故涅槃定非實有. 彼

言非理. 前已成立. 虛空無爲. 其體實有. 非因

果性. 此亦應然. 又但有言. 彼宗許有是因果

性. 非實有故. 謂執涅槃非有論者. 許未來是

果過去是因而非許去來是實有性. 故因果

性非證有因. 若許去來是實有者. 許涅槃體

是果是因. 由許涅槃是沙門果. 故與正生法

爲無障因故. 修正行者. 爲辦涅槃果名所辦.

所辦是果. 或應說辦非果者何. 何有體常而

是因果. 此不應責. 且應自責. 何有果因. 而體

實有. 如一念起離同類因. 彼一切處. 無同喩

理. 有餘師言. 涅槃雖有. 而假非實. 此亦不

然. 假所依體. 不可得故. 若謂諸行卽是涅槃

假所依者. 亦不應理. 應成所斷染汚有漏無

常性故. 非離所依有假擇滅可執. 雖以所斷

染汚有漏無常爲其所依. 而非所斷. 不染無

漏常住爲性. 又相違故. 應非用彼爲此所依.

如明與闇. 曾無假法違自所依. 又許涅槃是

諸行滅. 如何可說諸行爲依未見有明闇爲

依故. 又行有時滅未有故. 未離欲者. 有貪等

時. 不應許彼有貪等滅. 貪等無位. 方證涅槃.

故彼所說. 非順正理. 有餘復言. 智必有境. 涅

槃無實. 彼作是言. 緣涅槃慧. 以名爲境. 理必

不然. 邪正二見. 應相成故. 謂若正見覺了涅

下      欄

槃. 寂靜常住. 應成見取. 以一切皆無常故.

若諸邪見. 誹謗涅槃爲無常性. 應成正見. 以

稱實義. 而生解故. 諸說涅槃無體論者. 終不

許說名卽是無. 諸說涅槃有體論者. 終不許

說名卽涅槃. 故彼所言亦違正理. 又上座說.

如世尊言. 如是句義. 甚爲難見. 謂一切依. 皆

永棄捨. 寂靜美妙. 乃至涅槃. 如是涅槃. 如何

難見. 以其自性極難見故. 如何非有可說自

性. 自執涅槃非實有故. 若謂擇滅. 雖非實有.

而薩迦耶1是實有故. 離彼得滅名爲自性. 故

契經言. 如是滅界. 緣薩迦耶. 而得顯了. 此違

正理. 所執滅界. 與薩迦耶. 非卽非離. 如何可

言滅有自性. 若有自性. 如何復言滅非實有.

旣許涅槃非實有故. 卽無自性. 何用□惑信

無智人. 書此前後相違言論. 又經唯說. 如是

滅界. 緣薩迦耶. 而得顯了. 如何定知滅非實

有. 唯薩迦耶. 是實有物. 然說緣他而顯了者.

皆實有物. 世所極成. 如緣闇等明等顯了. 緣

實有物非實顯了曾無有處. 是所極成. 故薩

迦耶是實有物. 謂滅非實. 但是虛言. 緣薩迦

耶. 滅顯了者說因彼滅建立此故. 由五取蘊

滅故言滅. 餘契經中. 分明說故. 又彼所說雖

諸經中有說. 三界2三涅槃界. 有爲界無爲界.

有滅界有生有無生. 有苦滅聖諦我現了知.

是安隱處. 諸如是等. 亦不相違. 緣薩迦耶而

建立故. 此亦率爾. 作如是說. 縱三界等. 緣薩

迦耶. 而得建立旣無因證. 如何定知體非實

有. 又言緣彼此顯了故. 是實有物. 便爲極成

無體無容由他顯了. 如明等顯緣闇等故. 又

經數: 一五六二

經名: 阿毘達磨順正理論卷第十七

頁數: 四三四

上      欄

彼所言. 契經中說. 有滅界者. 亦不相違. 緣離

有身. 而顯示故. 有無生者. 亦不相違. 於實有

生. 不轉立故. 卽是有生相續斷義. 此亦非理

如上所言. 緣他顯者. 是實有故. 生與無生. 體

各異故. 非有不應說爲有故. 假實有外更無

別有. 若執無生非假實有不應名有. 如前已

說. 生相續斷. 義有二種. 謂離有身無別有別.

准前苦滅二義應知. 如何定言唯生不轉名

相續斷. 非別有物. 許有別物. 有無生言. 可成

有義. 若無別物. 不應名有. 說過如前. 又薄伽

梵. 於契經中. 但應說言. 有生不轉. 不應說此

有無生言. 世尊不應於勝義諦作迷謬說. 有

實無實. 俱說有故. 是迷謬言. 爲生如無生說

爲有故. 其體非實. 爲無生如生說爲有故. 其

體是實. 1令生如是迷謬心故. 又相續斷道未

生無. 道生已有道退復無. 以諸聖人退生惑

故. 則相續斷. 應非無爲. 又說. 涅槃非實有

故. 卽無生者. 理亦不然. 唯有立宗. 無證因

故. 謂何因證非實有故. 涅槃無生非此無生.

由常住故. 而體實有. 又許非實證無生故. 則

諸假法. 應無有生. 又應假法亦卽無生. 若爾

汝宗刹那實法. 不許生故. 相續是假. 亦無生

故. 是則汝曹. 生之與滅. 都非實有. 何期汝等

2[&FFFF]#厭空花. 而今乃成空花差別. 又彼所說.

如3契經言. 一切法者. 謂十二處又契經言.

此十二處. 皆有戱論. 皆是無常. 契經復言. 眼

色眼識. 廣說乃至. 意法意識皆是無常. 若謂

涅槃實而常住. 世尊於此應有簡別. 如是所

說. 非審思心. 如言皆是有熱惱故. 謂彼經言.

中      欄

此十二處. 皆有戱論皆是無常. 皆有熱惱.

非諸聖道體非處攝. 又彼定無貪等熱惱. 何

不簡別. 然彼契經. 唯依有漏十二處體. 密意

說言此十二處. 皆有熱惱. 卽就此說. 皆有戱

論. 皆是無常. 不應由斯謗涅槃體言非實有.

是故定應離苦集道有涅槃體. 常實義成. 今

應思擇非擇滅體. 此中經主所辯相言. 離簡

擇力. 由闕緣故. 餘不更生. 名非擇滅. 如殘衆

同分中夭者餘蘊. 且應詰彼. 何名闕緣. 謂法

生緣. 若不和合. 非不和合. 少有法體. 何能爲

障. 令法不生. 豈不闕緣名緣不具. 此有何法.

過亦同前. 若謂闕緣卽緣非有. 亦不應理. 非

有不能障有生故. 由此決定. 非唯闕緣名非

擇滅. 然別有法. 得由闕緣. 此有勝能障可生

法. 令永不起. 名非擇滅. 若無別法能爲障□.

但由闕緣法不生者. 後遇後類緣和合時. 前

不生法. 今應還起. 豈不如許有非擇滅得由

闕緣. 非遇彼類緣和合時捨非擇滅. 如是唯

許由闕緣故諸法不生. 非遇彼類緣和合時

彼法還起. 所例非等. 有無異故. 謂由闕緣得

非擇滅. 障可生法. 令永不生. 乃至涅槃得定

相續. 設遇彼類緣和合時. 亦無有能捨先所

得. 夫緣闕者. 但是緣無. 無法無能與有爲障.

後遇彼類緣和合時. 何法能遮令不還起. 然

法若住不生法中. 此法必無還生之理. 是故

定有能永障緣. 非唯闕緣令永不起豈不緣

起道理法然. 依此無彼無. 此滅故彼滅. 計非

擇滅. 則爲唐捐. 此所說言. 有何意趣. 表唯緣

闕故法不生. 此中不見決定言說. 如何得知.

下       欄

唯緣闕故. 旣不說有餘不生因. 故知不生. 唯

由緣闕. 此中不說餘不生因. 以彼但由緣闕

得故. 非擇滅得. 爲卽用此緣闕爲因. 不爾非

有無有功能爲有因故. 於緣闕位. 隨所住心.

得非擇滅. 如是滅得卽因彼心. 非因緣闕. 又

准所說緣起道理. 卽定證知. 有非擇滅. 受滅

故愛滅. 緣起經說故. 此云何證非擇滅有. 如

是滅言非餘滅故. 且彼不可是無常滅. 見受

滅時有愛生故. 非愛未至已生位時. 可爲無

常滅相所滅. 又彼不可說爲擇滅. 言由愛斷

受得斷故. 如世尊言. 汝等於受應斷貪欲. 貪

欲斷故. 此受便斷. 此經中辯受愛擇滅. 意顯

受愛斷必俱時. 緣起經中. 說次第滅非次第

滅. 諸緣起支. 可名擇滅同對治故. 由此4准

知. 離無常滅及擇滅外. 有非擇滅. 由愛生緣

闕故而得. 依此密說言受滅故愛滅. 又經說

有二阿羅漢. 由此5准知有非擇滅. 如契經說.

諸阿羅漢. 略有二種. 所謂退法及不退法. 諸

阿羅漢. 一切煩惱皆斷無餘. 而無生智有得

不得. 由此准知. 必有別法. 若有得者. 煩惱便

住不生法中. 得無生智. 此法卽是非擇滅體.

若不得者. 煩惱可生. 便有退失無無生智. 根

殊勝故. 煩惱不生. 何用計斯非擇滅體. 依何

義說根殊勝名. 若此但依無生智說. 彼意卽

說得無生智殊勝根故. 煩惱不生. 此復應思.

諸阿羅漢. 皆煩惱斷. 何緣於此殊勝智根有

得不得. 若過退法. 名殊勝根. 亦不應理. 得此

根者. 亦有退生煩惱義故. 謂退法性. 轉得勝

根. 乃至堪達. 猶有遇緣退住學位. 起諸煩惱

經數: 一五六二

經名: 阿毘達磨順正理論卷第十八

頁數: 四三五

上      欄

若得勝根煩惱不起. 轉退法性. 得思法根. 應

不復生一切煩惱. 然不如是. 由此故知. 有阿

羅漢. 以諸煩惱生緣闕故. 得非擇滅. 由此勢

力. 能遮煩惱. 令永不生. 得無生智. 若有退

義. 一切可然. 而退不成. 故皆不爾. 退義必

有. 後當思擇. 又於施設. 第一法中. 諸言顯有

多無爲故. 證無爲中有非擇滅. 足前二種. 方

可成多. 除此更無餘無爲故. 又滅與盡. 名別

體同. 經說預流盡三惡趣. 故知有別非擇滅

體. 此盡定非餘滅攝故. 謂契經中. 說預流者

已盡地獄已盡傍生已盡餓鬼. 乃至廣說. 非

彼已能斷諸惡趣. 由彼未離欲界貪故. 而諸

惡趣. 要於究竟離欲貪時. 方得名斷. 有說. 預

流緣諸惡趣煩惱可生. 故未名斷. 此因非1諸

有斷所緣能緣煩惱猶可生故. 亦非盡言顯無

常滅. 以所盡者皆未生故. 由此證知. 定有別

法. 名非擇滅. 得此法故. 令諸惡趣畢竟不生.

若執但由闕生緣故彼不生者. 過如前說. 然

上座說. 非擇滅名. 諸聖敎中. 曾無說處. 但邪

分別. 橫計爲有非聖說故. 不可信依. 此亦不

然. 聖所說故. 且彼所執舊隨界等. 如□[&FFFF]#人

於夢所說. 都無所用. 但爲誘引信無智人令

生欣樂. 誰有賢聖說如是言. 何聖敎中. 有片

可得. 是故上座. 勿以已宗准度他宗亦非聖

說. 豈不彼彼諸聖敎中. 離擇無常二種滅外.

處處說有滅盡等聲. 上座於中. 何容不忍. 對

2法者說. 有用五字以於未來亦得擇滅. 爲欲

簡彼令易了知. 故本論中. 加非擇字. 論者意

說. 世尊所言. 非擇爲先. 於未來世. 由闕緣

中       欄

故. 得永不生. 應知此卽非擇滅體. 何容謂此

非聖所言. 復有餘師. 謂非擇滅由餘故得. 不

以闕緣. 根境爲緣. 諸識得起. 一根與意. 專一

境時. 餘識生緣. 根境唯具. 而於彼彼識不得

生. 此豈生緣根境有闕. 然具根境. 識不俱生.

故知但由得非擇滅. 若謂由闕第二等無間

緣故. 此第二等無間緣. 由何故闕. 豈不諸識

不□生故. 闕於第二等無間緣. 復以何緣. 識

不□起. 以有過故. 必不可說諸識□生. 若說

□生便有染淨俱生等過. 要先□生斯過方

可有. 豈先有過. 爲不□生因. 然識不□生. 故

無斯過. 得非擇滅故. 識不□生. 如是所言. 皆

不應理. 若得非擇滅. 不由闕緣. 得非擇滅已

應還可退. 雖復諸識不可□生. 而容後時次

第生故. 若依五識. 說如是言. 由所緣境已滅

謝故. 能滅諸識永不生者. 是則同前. 由闕緣

故. 得非擇滅. 令永不生. 由此應知. 前說爲

善. 故非擇滅實有義成. 然本論中. 說無爲法

名無事者. 是無因義. 所以者何. 事有五種. 一

自性事. 如有處言. 若已得此事. 彼成就此事.

二所緣事. 如有處言. 一切法智所知隨其事.

三所繫事. 如有處言. 若於此事愛結所繫. 彼

於此事□結繫耶. 四所因事如有處言. 有事

法云何. 謂諸有爲法. 五所攝事. 如有處言. 田

事宅事妻子等事. 故本論中. 依第四說無爲

無事. 不依最初自性事說無爲無事

*說一切有部順正理論*卷第十七

下       欄

阿毘達磨順正理論卷第十八

尊者衆賢造

*三藏法師玄□奉  詔譯

辯差別品第二之十

因離繫果. 傍論已周. 本所明今當說. 於當所

辯異熟等流離繫士用又增上果. 如是五果.

對前六因. 當言何果何因所得. 頌曰

後因果異熟      前因增上果

同類遍等流      俱相應士用

論曰. 於五果中. 第三離繫. 非生因得. 故此不

論且辯六因. 得餘四果. 言後因者. 謂異熟因.

於因頌中. 最後說故. 初異熟果. 此因所得. 有

言異熟從異熟生. 故此不應名無異熟. 彼言

非理. 同類異熟二因所生. 義各別故. 謂前異

熟. 爲同類因生後異熟. 爲等流果. 卽後異熟.

由先業成. 能成諸業. 名異熟因. 所成異熟. 卽

異熟果. 二因體異. 二果義分. 因果類殊. 無相

雜過. 然異熟體. 如熟飮食. 於生異熟. 無勝功

能. 故唯不善. 及善有漏. 是異熟因. 名有異

熟. 言前因者. 謂能作因. 於因頌中. 最初說

故. 後增上果. 此因所得. 增上之果. 名增上

果. 唯無障住. 有何增上. 豈不卽由無障住

故說爲增上. 何勞微詰. 又先已辯. 能作因

中. 說能作因亦有勝力. 謂眼識等. 於正生時.

耳等展轉. 有增上力. 聞已便生欣見欲故. 於

器世界諸物生時. 諸有情業. 在增上力. 諸可

愛果. 於不善業. 不可愛果. 於諸善業. 亦有展

經數: 一五六二

經名: 阿毘達磨順正理論卷第十八

頁數: 四三六

上      欄

轉增上生用此等增上. 如應當思. 同類遍行.

得等流果. 果似因故. 名爲等流. 如是二因. 果

相相似. 故因雖二. 其果唯一. 俱有相應. 得

士用果. 非越士體有別士用. 卽此所得. 名士

用果. 此士用名. 爲1目何法. 卽*目諸法所有

功能. 如是冥符後頌文說. 若因彼力生. 是果

名士用. 然經主謂此士用名卽2目諸法所有

作用. 是則彼應作如是說. 同牽一果. 故名士

用. 若爾唯應無間隔越有士用果. 俱生中無.

非俱生中可有一切皆共同得一士用果. 自

體不因自力生故. 亦不可說各別牽果. 勿俱

有因非一果故. 此中士用士力士能士之勢

分. 義皆無別. 諸法功能. 如士用故. 名爲士

用如勇健人. 似師子故. 名爲師子. 豈不同

類遍行二因無間所生亦士用果. 然等流果.

二因無間所生諸法. 或是或非. 一切決定. 名

士用果. 何故但說俱有相應得士用果. 非同

類遍行. 唯此二因. 具足能得俱生無間二士

用果. 非前二因. 是故不說. 成等流果唯似自

因. 同類遍行果唯相似. 故彼二果. 唯名等流.

餘非等流. 非二因得. 又士用果. 俱者義强. 俱

有相應. 獨能獲得俱士用果. 是故偏說. 又同

類因. 雖亦能得所生無間諸士用果. 而非一

切皆能定得. 以阿羅漢最後諸蘊無無間生

士用果故. 俱有相應二因. 決定得士用果. 是

故偏說. 有餘師言. 能作因等. 亦有能得士用

果義非異熟因. 俱生無間二士用果. 此所無

故. 有餘師說此異熟因. 亦有隔越遠士用果.

譬如農夫所收果實. 已辯因果相對決定. 今

中              欄

當正辯果相差別. 異熟等果. 其相云何. 頌

曰

異熟無記法      有情有記生

等流似自因      離繫由慧盡

若因彼力生      是果名士用

除前有爲法      有爲增上果

論曰. 唯於無覆無記法中. 有異熟果. 若爾則

應非有情數亦是異熟. 爲欲簡彼說有情言.

唯於有情. 有異熟故. 若爾於彼有情數中. 長

養等流. 應是異熟. 又爲簡彼. 說有記生. 一切

不善. 及善有漏. 能記異熟. 故名有記. 從彼後

時. 異熟方起. 非俱無間名有記生. 如是名爲

異熟果相. 豈不異熟亦以前位異熟果體爲

同類因. 是前異熟等流果故. 則應亦說從無

記生. 是等流性. 如何乃說從有記生. 非等流

性. 無如是失. 異熟果體. 由同類因. 相有雜

亂. 由異熟因. 相無雜亂是故但說從有記生

由此准知. 非等流性以等流果與因相似有

雜亂故若異熟果. 與因相殊. 無雜亂故. 非有

情數亦從業生. 何故不說爲異熟果. 此不應

難. 唯不共業所得之果. 名異熟故. 何故非情.

非唯不共業所得果. 以非情法餘可於中共

受用故. 豈不大梵所住非情是別業果. 亦應

說彼名業異熟. 何乃言非. 有作是言. 大梵住

處. 一切大梵業增上生. 有餘復言. 大梵住處.

相續未壞. 餘可於中有受用理. 故非不共. 如

何一物. 無量有情業所共感. 豈不已說. 餘可

於中共受用故. 若非情果不共業招. 應隨異

熟俱時起盡. 又世現見國主崩時. 所王國土.

下              欄

猶相續住. 若所王國唯主業招. 非餘有情業

共感者. 餘應不可於中受用. 又若非情別業

所感. 則應一一諸有情身所居室宅園林池

沼城郭山川悉皆各異而實不爾. 故知一物

無量有情業所共感. 豈不業體有種種故應

不能招無種種果云何可說無量有情多業同

招非情一物. 無如是失. 譬如3芽等. 觀自類

因. 而成一故. 謂如芽等. 雖因地水時分人功

糞等力起. 而觀自類因故成一. 非觀地等因

故成多. 如是非情. 觀自因故. 體成一物. 非由

觀彼無量業故其體成多. 又見世間. 非種種

業生種種果. 如何不許種種業生非種種果.

業於所感非情果中. 有何因用. 業於彼果. 爲

能作因. 如前已辯. 如是已辯異熟果相等流

果相今次當辯. 似自因法. 名等流果. 謂似同

類遍行二因. 如同類因. 善染無記. 彼等流果.

其相亦然. 如遍行因. 唯是染汚彼等流果. 其

相亦爾. 豈不俱起士用果性亦似自因. 如何

可言似自因法名等流果. 無等流果不似自

因. 有士用果與自因異. 故似自因名等流

果. 定無濫彼士用果失. 豈不亦有等流果因.

如遍行因. 在於異部. 用異部法. 爲等流果. 他

部等流. 自部因性. 染汚同故. 非不相似. 其士

用4果性亦有殊. 是故與因非定相似. 有餘師

釋. 似自因言. 謂果與因. 具二相似. 一者體

類. 二者性類. 言體類者. 謂受想等. 言性類

者. 謂善染等. 若於俱起士用果中. 性類雖同.

體必有異. 受非受等士用果故. 若於後起士

用果中. 體類性類. 皆容有5異. 故不可說果

經數: 一五六二

經名: 阿毘達磨順正理論卷第十八

頁數: 四三七

上      欄

定似因. 若等流果. 性必似因. 於中亦有體似

因者. 唯等流果. 定似自因. 故似因言. 無相濫

失. 若遍行因. 亦得等流果. 何不許此卽名同

類因於自部果. 實卽同類因. 若望餘部. 唯遍

非同類. 然非遍法. 隨其性類. 各望自部. 唯同

類因. 若諸遍法. 望於他部. 同染汚類. 唯遍行

因. 此望自部. 具二因義. 故遍行因. 雖得等流

果. 而不可許卽名同類因. 如是已辯等流果

相. 離繫果相. 今次當辯. 由慧盡法. 名離繫

果. 滅故名盡. 擇故名慧. 卽說擇滅. 名離繫

果. 由擇爲因. 離諸繫縛. 證此滅故. 說名爲

果. 如是已辯離繫果相. 士用果相. 今次當辯.

若法因彼勢力所生. 卽說此法. 名士用果. 此

有四種. 俱生無間隔越不生. 如前已說. 言俱

生者. 謂同一時. 更互爲因力所生起. 言無間

者. 謂次後時. 由前念因力所生起. 如世第一

法生苦法智忍. 言隔越者. 謂隔遠時. 展轉爲

因力所生起. 如農夫等於穀麥等. 言不生者.

所謂涅槃. 由無間道力所得故. 此旣不生. 如

何可說彼力生故名士用果. 現見於得亦說

生名. 如說我財生是我得財義. 若無間道. 斷

諸隨眠. 所證擇滅如是擇滅. 名離繫果及士

用果. 若無間道. 不斷隨眠重證本時所證擇

滅. 如是擇滅. 非離繫果. 唯士用果. 謂全未離

欲界貪[&FFFF]#. 入見道時. 苦法智忍. 斷十隨眠. 所

證擇滅. 如是擇滅. 名離繫果及士用果. 若全

已離欲界貪者. 入見道時. 苦法智忍. 不斷隨

眠證本擇滅. 如是擇滅. 非離繫果. 先離繫故.

是士用果. 由此忍力. 更起餘得. 而重證故. 若

中       欄

分已離欲界貪者. 入見道時. 苦法智忍. 於十

隨眠. 有斷不斷. 所證擇滅. 有新有本. 如其次

第. 二果一果. 如是乃至道法智忍. 若全未離

已離分離欲界貪者. 於1八隨眠. 全斷不斷.

分斷不斷. 所證擇滅. 有新有本. 及有新本. 如

其次第. 二果一果. 二果一果. 義如前釋. 若全

未離色無色貪. 入見道時. 苦類智忍. 斷色無

色十八隨眠. 所證擇滅. 如是擇滅. 名離繫果

及2士用果. 若分已離色無色貪. 入見道時.

苦類智忍. 於色無色十八隨眠. 有斷不斷. 所

證擇滅. 有新有本. 如其次第. 二果一果. 如是

乃至道類智忍. 若全未離. 及分已離色無色

貪. 於色無色十四隨眠. 亦有全斷分斷不斷.

所證擇滅. 有新有本. 如其次第. 亦有二果二

果一果. 義如前釋. 於修道中. 諸無間道. 各隨

其義. 如例應思. 如是已辯離繫果相. 增上果

相. 今次當辯. 諸有爲法. 除在前生. 是餘有爲

之增上果. 必無少果在因前生. 果在因前. 斯

有何咎. 若未來法. 其果已生. 是則未來. 所作

已辦. 以無用故. 應不更生. 非本不生. 而可有

滅. 無生滅故. 諸行應常. 若謂此應如不生法.

雖無生滅. 而體非常. 此救不然. 見彼種類. 有

生滅故. 例不生法. 可是無常. 若行本來都無

生滅. 例何可說其體非常. 故不成救. 士用增

上二果差別. 云何應知. 對作受者. 有差別故.

應知差別士用果名. 唯對作者. 增上果名. 兼

對受者. 如穀麥等對諸農夫名士用果. 彼力

生故. 亦增上果. 彼受用故. 對唯受者. 唯增上

果. 非彼力生. 彼受用故. 工匠所成. 對諸工匠.

下       欄

及對非匠. 二果一果. 准上應知. 餘例皆爾. 於

上所說六種因中. 何位何因取果與果. 頌曰

五取果唯現      二與果亦然

過現與二因      一與唯過去

論曰. 五因取果. 唯於現在. 定非過去. 彼已取

故. 亦非未來. 彼無用故. 言取果者. 是能引義.

謂引未來令其生等. 於同體類. 能爲種子. 於

異體類. 由同一果. 於非一果. 由同性類. 於異

性類. 而由有是自聚相續. 是故一切皆名能引.

如是能引名爲取果. 此取果用. 唯現在有. 非

於去來. 唯此可名有爲作用. 於六因內簡去

何因. 而言五因. 唯現取果. 謂六因內. 除能作

因. 此能作因何緣被簡. 有餘師說. 此能作因.

取果與果時無決定. 故取與中. 俱不分別. 彼

說非理. 所以者何. 此因取果. 無非現在. 又非

不取而有與義. 如何乃言時無決定. 然能作

因. 能取果者. 定唯現在. 與通過現. 應如同類.

遍行二因. 但非一切有增上果. 可取或與. 故

此不說. 豈不此因能取果用亦通過去. 如何

乃言能取果者. 定唯現在. 故本論中作如是

說. 過去諸法. 爲等無間. 能生3二心. 若出無

想滅盡定心. 由入定心. 現在取者. 則應二定

永不現前. 又非不取而有與義. 故應取果亦

通過去. 無如是事. 入二定心. 唯現在時. 能取

二定及出心果. 然由二定是正所心. 必應先

起. 由此爲障. 令出定心非於入心無間卽起.

此義於後當更分別. 故上所言. 此因取果. 無

非現在. 又非不取而有與義. 其理極成. 然毘

婆沙. 有如是說. 其能作因. 取果與果. 俱通過

經數: 一五六二

經名: 阿毘達磨順正理論卷第十八

頁數: 四三八

上      欄

現. 理不應然. 法居現在. 亦如同類遍行二因.

總取未來爲自果故. 俱有相應與果亦爾. 唯

於現在. 由此二因取果與果必俱時故. 同類遍

行二因與果. 通於過現能作因中諸有果者.

應同此說. 然非一切皆容有果. 故此不論同.

類遍行二因與果. 過去可然. 現在如何與等

流果. 有等流果無間生故. 謂此二因. 有等流

果無間生者. 卽現在時. 於無間果. 亦取亦與.

此果已生. 因謝過去. 名已取與. 若此二因. 滅

至過去. 其等流果. 方至生時. 則此二因. 於正

生果. 先取今與. 言與果者. 謂此諸因. 正與彼

力. 令其生等. 其能作因. 正居現在. 彼增上

果. 有現已生. 如眼根等. 爲能作因. 生眼識

等. 諸增上果. 有無間生. 如世第一法等爲

能作因生苦法智忍等. 諸增上果. 有隔越生.

如順解脫分善根等爲能作因生三乘菩提盡

智等諸增上果. 善同類因. 有時取果而非與

果. 應作四句. 第一句者. 謂斷善根時. 最後所

捨得. 第二句者. 謂續善根時. 最初所得得. 經

主於此謬作是言. 應說爾時續者前得. 今詳

彼說. 理不應然. 所以者何. 非唯斷位最後所

捨得與今續時初得流果. 以於斷位先已

滅得亦與續時得等流故. 如何前位多刹那

得. 爲同類因. 皆取今得. 而於今時. 但說最後

一刹那得與今得果. 是故應如本文爲善. 第

三句者. 謂不斷善根. 於所餘諸位. 第四句者.

謂除前相. 又於不善同類因中. 亦有四句. 第

一句者. 謂離欲貪時最後所捨得. 第二句者.

謂退離欲時. 最初所得得. 經主於此亦作是

中       欄

言. 應說爾時退者前得. 今詳彼說. 理亦不然.

以有如前所說過故. 第三句者. 謂未離欲貪.

於所餘諸位. 第四句者. 謂除前相. 有覆無記

同類因中. 亦有四句. 於阿羅漢得時退時. 未

得及餘. 如理應說. 無覆無記同類因中. 有順

後句. 謂與果時. 時亦取果. 無覆無記. 爲同類

因. 乃至涅槃. □相續故. 或時取果. 而非與

果. 謂阿羅漢最後諸蘊. 約有所緣刹那差別.

善同類因. 應作四句. 第一句者. 謂善心無間.

起染無記心. 第二句者. 謂與上相違. 第三句

者. 謂善心無間. 還起善心. 第四句者. 謂除前

相. 不善心等. 如其所應. 亦有四句. 例准應

說. 異熟與果. 唯於過去. 由異熟果無與因

俱. 或無間故. 西方諸師. 說果有九. 前五果

外. 別立四果. 一加行果. 謂如無生智等. 遠爲

不淨等果. 二安立果. 謂如水輪爲風輪果. 乃

至草等爲大地果. 如是一切所安立法. 當知

皆爲能安立果. 三和合果. 謂如芽等爲時地.

水種子等果. 及眼識等. 爲眼色明作意等果.

四修習果. 謂如化心等. 爲諸靜慮果. 如是四

果. 皆是士用增上果攝. 由是故說. 果唯有五.

說因果已. 復應思擇. 此中何法幾因所生. 應

知此中法略有四. 謂染汚法. 異熟生法. 初無

漏法. 三所餘法. 餘法者何. 謂除異熟. 餘無記

法. 除初無漏. 諸餘善法. 如是四法. 頌曰

染汚異熟生      餘初聖如次

除異熟遍二      及同類餘生

此謂心心所      餘及除相應

論曰. 諸染汚法. 除異熟因. 餘五因生. 由異熟

下      欄

因所生諸法. 非染汚故. 異熟生法. 除遍行因.

餘五因生. 1由遍行因所生諸法唯染汚故.

2三所餘法. 雙除異熟遍行二因. 餘四因生.

由所餘法非異熟性故. 及非染汚故初無漏

法. 及除同類. 及言爲顯亦除異熟遍行二因

餘三因生. 由初無漏無有前生同類法故. 及

是善故. 有餘師言. 此中應說諸染汚法唯四

因生所以者何. 遍行因體. 離同類因. 無別性

故. 彼言非理. 所以者何. 若彼不說遍行因者

便爲不說餘部染因. 若彼不說同類因者. 便

爲不說非遍行法及遍行得諸染法因. 然實

貪等貪等爲因. 得由得因而得生起. 故染汚

法. 除異熟因. 餘五因生. 此說應理. 如是四

法. 爲說何等. 應知唯是心心所法. 若爾所餘

不相應行. 及色四法. 復幾因生. 如心心所. 所

除因外及除相應. 應知餘法從四三二餘因

所生. 謂染汚色. 不相應行. 如心心所. 除異熟

因. 及3除相應. 餘四因生. 異熟生色不相應

行. 如心心所. 除遍行因. 及除相應. 餘四因

生. 三所餘色. 不相應行. 如心心所. 雙除異熟

遍行二因. 及除相應. 餘三因生. 初無漏色. 不

相應行. 如心心所. 除前三因. 及除相應. 餘二

因生. 一因生法. 決定無有. 今應思擇. 一切

法中. 何法能爲幾因自性. 謂或有法. 具足能

爲六因自性. 次第乃至有法能爲一因自性.

此中有法. 具足能爲六因性者. 謂諸過現不

善遍行心心所法. 有法能爲五因性者. 謂諸

過現不善非遍心心所法. 或無記遍心心所

法. 或善有漏心心所法. 或不善遍不相應行.

經數: 一五六二

經名: 阿毘達磨順正理論卷第十八

頁數: 四三九

上      欄

有法能爲四因性者. 謂諸過現不善色法. 或

善有漏色. 心不相應行. 或不善非遍心不相

應行. 或無記遍心不相應行. 或無記非遍心

心所法. 或諸無漏心心所法. 或諸未來不善

善有漏心心所法. 有法能爲三因性者. 謂諸

過現無記色法. 或無記非遍心不相應行. 或

無漏色心不相應行. 或未來不善及善有漏

色心不相應行. 或無記無漏心心所法. 有法

能爲二因性者. 謂諸未來無記無漏色心不相

應行. 有法能爲一因性者. 謂無爲法. 無法非

因. 有法非果. 所謂虛空及非擇滅. 復應思擇.

如是六因. 自性相望. 有純有雜. 且能作因. 對

俱有因. 爲順後句. 謂俱有因必雜能作. 有純

能作非俱有因. 謂無爲法. 又能作因對同類

因. 亦順後句. 謂同類因必雜能作. 有純能

作非同類因. 謂未來法. 及無爲法. 又能作

性. 此中緣性. 卽是四緣. 如四所居卽所居

因對相應因. 亦順後句. 謂相應因必雜能

作. 有純能作非相應因. 謂諸色法. 不相應

行. 及無爲法. 又能作因對遍行因. 亦順一句.

未來法. 過去現在非遍行法. 及無爲法. 又能

作因對異熟因. 亦順後句. 謂異熟因必雜能

作. 有純能作非異熟因. 謂無記法. 及無漏法.

若俱有因對同類因. 爲順後句. 謂同類因. 必

雜俱有. 有純俱有非同類因. 謂未來法. 又俱

有因對相應因. 亦順後句. 謂相應因必雜俱

有. 有純俱有非相應因. 謂諸色法. 不相應行.

又俱有因對遍行因. 亦順後句. 謂遍行因必

雜俱有. 有純俱有非遍行因. 謂未來法. 過去

中       欄

現在非遍行法. 又俱有因對異熟因. 亦順後

句. 謂異熟因必雜俱有. 有純俱有非異熟因.

謂諸有爲中無記無漏法. 若同類因對相應

因. 應作四句. 第一句者. 謂過去現在色不相

應行. 第二句者. 謂未來世心心所法. 第三句

者. 謂過現世心心所法. 第四句者. 謂未來色

不相應行. 及無爲法. 又同類因對遍行因. 爲

順後句. 謂遍行因必雜同類. 有純同類非遍

行因. 謂過現世非遍行法. 又同類因對異熟

因. 應作四句. 第一句者. 謂過去現在無記無

漏法. 第二句者. 謂未來不善及善有漏法. 第

三句者. 謂過現不善及善有漏法. 第四句者.

謂未來世無記無漏. 及無爲法. 若相應因對

遍行因. 應作四句. 第一句者. 謂未來世心心

所法. 過現非遍心心所法. 第二句者. 謂過去

現在遍不相應行. 第三句者. 謂過去現在遍

心心所法. 第四句者. 謂諸色法. 未來一切不

相應行. 過現非遍不相應行. 及無爲法. 又相

應因對異熟因. 亦作四句. 第一句者. 謂無記

無漏心心所法. 第二句者. 謂不善善有漏色.

不相應行. 第三句者. 謂不善善有漏心心所

法. 第四句者. 謂無記無漏色. 不相應行. 及無

爲法. 若遍行因對異熟因. 應作四句. 第一句

者. 謂過去現在無記遍行法. 第二句者. 謂未

來不善及善有漏法. 過現善有漏不善非遍

1行法. 第三句者. 謂過去現在不善遍行法.

第四句者. 謂未來世無記無漏法. 過現無漏

無記非遍*行法. 及無爲法. 又應思擇. 如是

六因. 色非色等. 諸門差別. 謂六因中相應遍

下       欄

行二因非色. 餘之四因. 通色非色. 有見無見.

有對無對. 應知亦爾. 又六因中. 唯相應因. 但

相應法. 餘通相應不相應法. 有所依無所依.

有發悟無發悟. 有行相無行相. 有所緣無所

緣. 應知亦爾. 又六因中. 遍行異熟二因唯有

漏. 餘之四因. 通有漏無漏. 又六因中. 能作一

因. 通有爲無爲. 餘之五因. 一2向是有爲. 又

六因中. 遍行一因唯是染. 餘之五因. 通染及

不染有罪無罪. 黑白. 有覆無覆. 順退不順退.

應知亦爾. 又六因中. 異熟一因. 唯有異熟. 餘

之五因. 通有異熟及無異熟. 又六因中. 能作

一因. 通三世及非世. 俱有相應異熟三因.

3皆通三世. 同類遍行二因. 唯通過去現在.

又六因中. 遍行一因. 不善無記. 異熟一因. 通

善不善. 餘之四因. 皆通三性. 又六因中. 遍行

異熟. 通三界繫. 餘之四因. 通三界繫. 及通不

繫. 又六因中. 遍行異熟二因. 唯是非學非無

學. 餘之四因. 皆通三種. 又六因中. 遍行一

因. 唯見所斷. 異熟一因. 通見修所斷. 餘之四

因. 通見修所斷及非所斷. 又六因中. 能作一

因. 通四諦攝及非諦攝. 遍行異熟二因. 唯通

苦集諦攝. 餘之三因. 通苦集道三諦所攝. 又

六因中. 相應遍行. 唯四蘊攝. 俱有同類異熟

三因. 通五蘊攝. 能作一因. 通五蘊攝及非蘊

攝. 又六因中. 相應遍行. 意法處攝. 異熟一

因. 色聲意法四處所攝. 餘之三因. 十二處攝.

又六因中. 遍行一因. 意法意識三界所攝. 相

應一因. 通七心界法界所攝. 異熟一因. 通色

聲界及七心界法界所攝. 餘之三因. 十八界

經數: 一五六二

經名: 阿毘達磨順正理論卷第十八

頁數: 四四○

上      欄

攝. 此等因果諸差別相. 非一切智. 無能遍知.

已隨我等覺慧所行. 因果義中. 廣辯其相. 爲

重明了. 思擇諸緣. 何謂諸緣. 頌曰

說有四種緣      因緣五因性

等無間非後      心心所已生

所緣一切法      增上卽能作

論曰. 於何處說. 謂契經中. 如契經中. 說四緣

性. 謂因緣性. 等無間緣性. 所緣緣性. 增上緣

性. 此中緣性. 卽是四緣. 如四所居卽所居

性. 爲顯種類. 故說性言. 意辯諸緣. 隨事差

別. 有無量體. 然括其義. 無非攝入四種類中.

謂一切緣. 無過此性. 於六因內. 除能作因. 所

餘五因. 是因緣性. 如本論說. 何謂因緣. 謂一

切有爲法. 論旣不說亦攝無爲. 故立五因. 爲

因緣性. 無爲何故不立因緣. 此如前釋. 唯無

障住立能作因. 非餘因攝. 能作因體. 攝法普

周. 隨事不同. 差別多種. 譬如行蘊法界法處

法寶法歸法念住等. 攝法多故. 別立通名. 爲

攝五因及三緣性所不攝義. 立能作因及增

上緣. 體俱廣故. 又諸因相差別云何. 因差別

相. 略有二種. 一者生因. 二者了因. 復有二種.

一者定因. 非不定因. 復有二種. 一者共因. 二

不共因. 復有二種. 一者近因. 二者遠因. 復

有二種. 一前生因. 二俱起因. 復有二種. 一自

他相續因. 二非有情數因. 雖諸法性本有非

無而功用成. 必待因力. 如諸造色體本非無.

而功用成必因大種. 因中勝者其唯五因. 如

造色因勝者無五. 無有爲法成不由因. 如羸

病人不能自起. 由如此義. 故說頌言

中        欄

無少成立不由因   一切由因佛所說

諸法因多細難了   世迷便謂總無因

然上座言. 因緣性者. 謂舊隨界. 卽諸有情. 相

續展轉. 能爲因性. 彼謂世尊契經中說. 應知

如是補特伽羅. 善法隱沒. 惡法出現. 有隨俱

行善根未斷. 以未斷故. 從此善根. 猶有可起

餘善根義. 隨俱善根. 卽舊隨界. 相續展轉. 能

爲因性. 如斯等. 類說名因緣. 此亦同前經主

所執種子義破. 此舊隨界. 卽彼種整十名差別

故. 今乘義便. 隨彼所執名義有殊. 更廣遮遣.

觀彼隨界. 但有虛言. 推徵其體. 都不可得. 故

亦不可卽說此爲相續展轉能爲因性. 諸有

相續展轉爲因. 有體可得如色受等. 若舊隨

界. 是有相續展轉爲因. 應如色等有體可得.

此爲何相. 是種種法. 所[&FFFF]#成界. 以爲其相. 此

亦難知. 體爲是色. 爲乃至識. 隨界名舊應是

有爲. 一切有爲. 皆五蘊攝. 故若是有. 應於色

等五蘊性中隨是一種. 或彼應說. 何有有爲.

非是色等五蘊所攝. 然體是有. 可爲極成. 故

但有言. 都無實體. 又舊隨界. 無體可知. 猶如

合行和合有等. 此舊隨界. 體不可說. 但可說

言. 是業煩惱所薰六處. 感餘生果. 此界非唯

體不可說. 但執爲有. 與理相違. 非體不可說

1可爲極成有. 以諸假有補特伽羅甁等可說.

爲無別體. 若諸實有色受等法. 一一可說. 爲

有別體. 非舊隨界可說猶如補特伽羅甁等假

有. 亦非實有如色等法. 是故不應執此爲有.

旣爾何得執爲因緣. 又隨界言. 非聖敎說. 但

上座等. 擅立此名. 又彼許何諸業煩惱所[&FFFF]#

下      欄

六處感餘生果. 爲業煩惱俱生滅者. 爲此後

時相續生者. 爲是無間生異熟者. 若業煩惱

俱生六處能感果者. 則後六處無感果能. 俱

亦應然. 豈能感果. 應唯業煩惱有感果能. 何

須執六處感餘生果. 又彼不應定執. 眼等爲

業煩惱俱起助因. 盲等唯託業煩惱緣. 亦感

餘生眼耳等故. 又因與果許隔越成. 何用執

斯爲舊隨界. 若此後時相續六處. 能感果者.

與業煩惱. 都不相應. 如何[&FFFF]#彼可成隨界. 非

有與無有相應義. 豈不因果得有相應與彼

相同令成緣故彼相同語理不相應. 以彼相

言2目彼之相. 應言此相與彼相同. 然於此

中. 略此相語. 此業煩惱. 與彼後時相續六處.

性類各別. 如何此相與彼相同. 豈得相應令

成緣性. 或彼意謂業煩惱俱六處將滅. 與後

六處. 其相是同. 令成緣者. 亦不應理. 前六處

相. 於將滅時. 3後體未有. 體未有故. 彼相亦

無. 何有相同. 4令成緣性. 故彼所說. 但有虛

言. 若彼相言. 依當有說. 如世間說煮飯磨[&FFFF]#.

以彼當來極成有故. 此喩非理. 與所立宗. 等

不成故. 又喩與法. 世俗容有不容有故. 且應

先審. 勝義煮磨爲有自性或差別類. 爲畢竟

無猶若空花. 故喩與宗. 不成義等. 若據世俗.

容有煮磨. 依此可言煮飯磨[&FFFF]#. 不容有法與

無相同. 故此喩無證宗之力. 然此飯[&FFFF]#. 非當

有名. 現有極成飯及[&FFFF]#故. 觀此可說提婆達

多與此相同. 煮飯磨[&FFFF]#所喩不爾. 故不相應.

又所煮磨飯[&FFFF]#成已. 所方飯[&FFFF]#相續猶在. 彼

此相同俱現可得. 後念六處. 至已生時. 爾時